SHBA, Shpenzimet në imigracion
Studimi: Me rritjen e fondeve, dëbimet janë shtuar më shumë se dyfish, gjatë dekadës së kaluar
Gjatë dy dekadave, shtimi i i fondeve ka vënë në dispozicion më shumë personel, pajisje dhe ka sjellë përmirësimin e aftësisë për mbrojtjen e kufijve amerikanë. Një raport i kohëve të fundit i organizatës së pavarur Instituti i Politikave të Imigracionit thotë se vitin e kaluar fondet për agjencitë e zbatimit të ligjeve të imigracionit arriti në rreth 18 miliardë dollarë, 3 miliardë dollarë më shumë se buxhetet e agjencive të tjera kryesore të zbatimit të ligjit të marra së bashku. Si shumë njerëz në Shtetet e Bashkuara, Claudia Hernandez zgjohet çdo ditë, shkon në punë dhe kthehet në shtëpi për t'u kujdesur për fëmijët. Por zonja Hernandez nuk është shtetase amerikane. Dhe pas dekadash pune dhe jete në SHBA, ligji e vuri përballë mundësisë së dëbimit nga vendi. Sipas Qendrës së Politikave të Imigracionit, një organizatë kërkimore jopartiake, me rritjen e fondeve për zbatimin e ligjeve të imigracionit, dëbimet janë shtuar më shumë se dyfish, gjatë dekadës së kaluar. Grupet që ndihmojnë imigrantët të sistemohen në Shtetet e Bashkuara thonë se pasojat janë të rënda. Jaime Farrant punon me shoqatën Ayuda, e cila ofron shërbime ligjore për imigrantët. Përgjatë kufirit me Meksikën, dhuna e kohëve të fundit ka ringjallur shqetësime. Vullnetarët e grupit Minuteman Project, i zotit Jim Gilchrist, ndihmonin në patrullimin e kufirit, deri sa kjo u bë diçka shumë e rrezikshme. Ai thotë se fondet prej 18 miliardë dollarësh të shpenzuara vitin e kaluar nuk janë aspak të mjaftueshme. Politikat e imigracionit janë një çështje mjaft delikate në Shtetet e Bashkuara dhe shumë përpjekje të mëparshme për reforma nuk kanë patur sukses. Por duket se në Kongres ka konsensus në rritje se kjo mund të jetë koha e përshtatshme për të vepruar sërish. Profesori David Hart, i universitetit George Mason shpreson që kjo të ndodhë. Zonja Claudia Hernandez e konsideron veten me fat. Ajo fitoi betejën ndaj urdhërit të dëbimit dhe tani është imigrante e ligjshme. Ajo shpreson që një ditë të bëhet shtetase amerikane.